
KIRKENYT 


Det  Første  Præsidentskab 

og  De  Tolvs  Råd 
udsender  en  proklamation 
til  Kirken  og  verden! 


Det  første  Præsidentskab  ved  Oktoberkonferencen  1995.  (FOTO:  TD) 


Ved  mødet  for  Kirkens 
kvindelige  medlem- 
mer, der  finder  sted  lørda- 
gen før  oktoberkonferen- 
cen, talte  præsident  Gor- 
don B.  Hinckley  til  søstre 
over  hele  verden  og  advare 
de  Kirkens  søstre  mod  al 
den  korruption  og  spidsfin- 


dighed, de  til  dagligt  bliver 
konfronteret  med. 

-  Med  så  mange  spids- 
findigheder, som  prakkes  på 
som  sandhed,  med  så  meget 
bedrag  i  forbindelse  med 
standarder  og  værdinormer, 
med  så  mange  tillokkelser 
og  fristelser  til  langsomt  at 


påtage  sig  verdens  smuds, 
har  vi  følt,  at  vi  skal  adva- 
re. For  at  fremme  denne  ad- 
varsel udsender  vi  i  Det 
Første  Præsidentskab  og  De 
Tolv  Apostles  Råd  hermed 
en  proklamation  til  Kirken 
og  til  verden,  som  både  er 
en  erklæring  om  og  en  be- 


kræftelse af  de  standarder, 
lærdomme  og  levemåder  i 
forbindelse  med  familien, 
som  profeterne,  seerne  og 
åbenbarerne  i  denne  kirke 
gentagne  gange  har  erklæ- 
ret i  løbet  af  historien. 

»Kirkenyt«  bringer  her 
hele  proklamationen!  — > 

Familien 

-  en  proklamation  til  verden 


Det  Første  Præsi- 
dentskab og  De  Tolv 
Apostles  Råd  i  Jesu 
Kristi  Kirke  af  Sidste 
Dages  Hellige. 

Vi,  Det  Første  Præsi- 
dentskab og  De  Tolv 
Apostles  Råd  i  Jesu  Kristi 
Kirke  af  Sidste  Dages  Helli- 
ge, erklærer  højtideligt,  at 
ægteskab  mellem  mand  og 
kvinde  er  indstiftet  af  Gud, 
og  at  familien  er  af  afgøren- 
de betydning  i  Skaberens 
plan  for  sine  børns  evige 
skæbne. 

Alle  mennesker  -  mænd 
og  kvinder  -  er  skabt  i 
Guds  billede.  Hver  enkelt 
er  en  højt  elsket  søn  eller 
datter  af  himmelske  foræl- 
dre, og  som  sådan  besidder 
hver  enkelt  guddommelige 
egenskaber  og  muligheder. 
En  persons  køn  er  et  funda- 
mentalt særkende  ved  den 
enkeltes  førjordiske,  jor- 
diske og  evige  identitet  og 
hensigt. 

1  den  før  jordiske  verden 
kendte  og  tilbad  åndelige 
sønner  og  døtre  Gud  som 
deres  evige  Fader  og  accep- 
terede hans  plan,  hvorved 
hans  børn  kunne  opnå  et 
fysisk  legeme  og  opnå  jor- 
diske erfaringer  for  at  ud- 
vikle sig  frem  mod  fuld- 


kommenhed og  til  sidst  rea- 
lisere deres  guddommelige 
skæbne  som  arving  til  evigt 
liv.  Den  guddommelige 
plan  for  lykke  gør  det  mu- 
ligt for  familiebånd  at  fort- 
sætte på  den  anden  side  af 
graven.  Hellige  ordinanser 
og  pagter,  der  er  tilgængeli- 
ge i  hellige  templer,  gør  det 
muligt  for  enkeltpersoner  at 
vende  tilbage  til  Guds  nær- 
hed og  for  familier  at  være 
forenet  for  evigt. 

Den  første  befaling,  som 
Gud  gav  til  Adam  og  Eva, 
vedrørte  deres  mulighed  for, 
som  ægtemand  og  hustru, 
at  blive  forældre.  Vi  erklæ- 
rer, at  Guds  befaling  til  sine 
børn  om  at  mangfoldiggøre 
sig  og  opfylde  jorden  stadig 
er  gældende.  Vi  erklærer 
endvidere,  at  Gud  har  befa- 
let, at  formeringens  hellige 
kraft  kun  skal  anvendes 
mellem  en  mand  og  en 
kvinde,  der  er  lovligt  viet 
som  ægtemand  og  hustru. 

Vi  erklærer,  at  den  må- 
de, hvorved  det  jordiske  liv 
skabes,  er  guddommeligt 
bestemt.  Vi  bekræfter  livets 
hellighed  og  dets  vigtighed 
i  Guds  evige  plan. 

Ægtemand  og  hustru  har 
et  stort  ansvar  for  at  elske 
og  vise  omsorg  for  hinan- 
den og  for  deres  børn.  'Søn- 
ner (børn)  er  en  gave  fra 
Herren'  (SI  127:3).  Foræl- 
dre har  en  hellig  pligt  til  at 


opdrage  deres  børn  i  kærlig- 
hed og  retskaffenhed,  til  at 
sørge  for  deres  fysiske  og 
åndelige  behov,  til  at  lære 
dem  at  elske  og  tjene  hin- 
anden, til  at  overholde 
Guds  befalinger  samt  til  at 
være  lovlydige  samfunds- 
borgere, uanset  hvor  de  bor. 
Ægtemænd  og  hustruer  - 
mødre  og  fædre  -  vil  over 
for  Gud  blive  holdt  ansvar- 
lige for  udførelsen  af  disse 
forpligtelser. 

Familien  er  indstiftet  af 
Gud.  Ægteskabet  mellem 
mand  og  kvinde  er  grund- 
læggende i  hans  evige  plan. 
Børn  har  ret  til  at  blive  født 
inden  for  ægteskabets  ram- 
mer og  blive  opdraget  af  en 
far  og  en  mor,  som  ærer  de- 
res ægteskabsløfter  med 
fuldstændig  troskab.  Lykke 
i  familielivet  vil  med  størst 
sandsynlighed  opnås,  når 
det  er  baseret  på  Herren  Je- 
su Kristi  lærdomme.  Vellyk- 
kede ægteskaber  og  familier 
bygges  på  og  fastholdes  ved 
tro,  bøn,  omvendelse,  tilgi- 
velse, respekt,  kærlighed, 
barmhjertighed,  arbejde  og 
sunde  fritidsbeskæftigelser.  I 
henhold  til  den  guddomme- 
lige plan  skal  fædre  lede  de- 
res familier  i  kærlighed  og 
retskaffenhed  og  har  ansva- 
ret for  at  sørge  for  livets  for- 
nødenheder samt  beskytte 
deres  familier.  Mødre  har 
primært  ansvaret  for  at  op- 


drage deres  børn.  I  disse 
hellige  ansvar  er  fædre  og 
mødre  forpligtet  til  at  hjæl- 
pe hinanden  som  jævnbyr- 
dige partnere.  Uarbejdsdyg- 
tighed, dødsfald  eller  andre 
omstændigheder  kan  nød- 
vendiggøre individuelle  til- 
pasninger. Den  øvrige  fami- 
lie bør  hjælpe  til,  når  der  er 
behov  herfor. 

Vi  advarer  om,  at  perso- 
ner, som  bryder  deres  løfte 
om  troskab,  som  misbruger 
deres  ægtefælle  eller  deres 
!  børn,  eller  som  ikke  opfyl- 
;  der  ansvarene  i  familien,  en 
dag  skal  stå  til  ansvar  over 
for  Gud.  Vi  advarer  endvi- 
dere om,  at  familiens  opløs- 
ning vil  påføre  enkeltperso- 
ner, lokalsamfund  og  natio- 
ner de  ulykker,  som  er  for- 
udsagt af  fordums  og  nutidi- 
ge profeter. 

Vi  opfordrer  ansvarlige 
borgere  og  offentlig  ansatte 
overalt  til  at  fremme  de 
skridt,  der  har  til  hensigt  at 
bevare  og  styrke  familien 
som  samfundets  grundlæg- 
gende bestanddel.« 

Denne  proklamation  blev 
oplæst  af  præsident  Qordon 
B.  Hinckley  ved  Hjælpe- 
foreningens  møde  den  23 . 
september  1 995  i  Salt  Loke 
City,  Utah. 

Præsident  Hinckley 

bekendtgør 

2  nye  templer 


Ved  præstedømmemø- 
det lørdag  aften  ved 
oktoberkonferencen  i 
Salt  Lake  City  gav  præsi- 
dent Hinckley  Kirkens 
medlemmer  en  fascinerende 
rapport  over  Kirkens  til- 
stand. 

Som  en  del  af  denne 
rapport  bekendtgjorde  præ- 
sident Hinckley,  at  Kirken 
vil  bygge  to  nye  templer  på 
den  amerikanske  østkyst, 
samt  at  man  arbejdede  på  6 
andre  mulige  steder,  bl.a.  i 
Venezuela. 


Præsident  Hinckley  sagde, 
at  for  3  år  siden  havde  han 
bekendtgjort  planerne  om  at 
bygge  et  tempel  i  Hartford, 
Connecticut,  der  skulle  be- 
tjene medlemmer  i  New 
York  og  i  New  England  på 
den  amerikanske  østkyst. 

-  Desværre  har  der  væ- 
ret mange  problemer  med 
at  finde  en  passende  bygge- 
grund, sagde  præsident 
Hinckley,  hvilket  har  ført 
til  en  beslutning  om  ikke 
på  nuværende  tidspunkt  at 
bygge  i  Hartford. 


I  stedet  blev  det  bekendt- 
gjort, at  Kirken  vil  bygge  to 
templer  i  området  i  stedet 
for  et.  Det  ene  i  White  Pla- 
ins,  New  York,  og  det  andet 
i  Boston,  Massachusetts.  I 
begge  tilfælde  har  Kirken 
allerede  købt  byggegrunde- 
ne. 

-  Jeg  har  et  brændende 
ønske  om,  at  templer  bliver 
placeret  således,  at  sidste 
dages  hellige  over  hele  ver- 
den har  en  rimelig  afstand 
dertil. 

Profeten  udtrykte  også. 


at  arbejdet  med  at  bygge 
templer  skrider  frem  så  hur- 
tigt, som  det  er  muligt. 

-  Jeg  beder  konstant  til, 
at  arbejdet  på  en  eller  an- 
den måde  må  gå  hurtigere, 
således  at  flere  af  vores 
medlemmer  må  få  lettere 
adgang  til  Herrens  hellige 
hus. 

Udover  de  to  nye  temp- 
ler har  Kirken  47  templer  i 
brug,  6,  der  er  under  kon- 
struktion, og  6  på  planlæg- 
ningsstadiet. 

RED 


Konferencens  ændrin 


Bekendtgørelsen  af  nye  templer 

Boston  i  staten  Massachusetts 
White  Plains  i  staten  New  York 
Muligvis  et  i  Venezuela 

Afløsning  af  præsidentskabet 

for  Søndagsskolens  hovedbestyrelse 

Ældste  Charles  Didier,  præsident 

Ældste  J.  Ballard  WashbLirn,  tørsterådgiver 

Ældste  F.  Burton  Howard,  andenråtlgiv  cr 

Opretholdelse  af  nyt  præsidentskab  for 
Søndagsskolens  hovedbestyrelse 

Æ^ldste  Harold  G.  Hillam,  præsident 
Ældste  F.  Burton  Howard,  tørstcrådgiver 
Ældste  Glenn  L.  Pace,  andenrådyiver 


Tildelt  emeritusstatus  i  De  Halvfjerds 

Ældste  Ted  E.  Brewerton 
Ældste  Hans  B.  Ringger 


♦  Afløsninger  fra  De  Halvfjerds'  Andet  Kvorum 

Ældste  Eduardo  Ayala 
Ældste  LeGrand  R.  Curtis 
Ældste  Helvecio  Martins 
Ældste  J.  Ballard  Washburn 
Ældste  Durrel  A.  Woolscy 

Kirken  set  med  statistiklæns  øjne  se  næste  side 

Kirken  set  med 


Her  følger  nogle  af  de  facts,  som  præsi- 
dent Hinckley  præsenterede  for  brødre- 
ne ved  præstedømmemødet  under  okto- 
berkonf  erenc  en. 

•  Antal  medlemmer  ved  udgangen  af  1994:  9.025 
millioner 

•  Forøgelse  i  forhold  til  året  før:  300,730 

•  Forøgelsens  tempo:  en  million  nye  medlemmer 
hvert  3  ^jl  år» 

•  Medlemmer  der  tjener  som  fuldtidsmissionærer 
eller  som  frivillige  inden  for  CES,  slægtshistori- 
ske  centre,  ved  templer  og  diverse  andre  områder 
inden  for  Kirken:  96.484,  hvilket  svarer  til 
10.000  fuldtidsansatte  hvis,  arbejdskraft  udgør  en 

a^rdi  af  ca.  2  mia.  danske  kroner. 


Antal  elever  tilmeldt  seminar-og  institut  program- 
met for  skoleåret  1995/96:  483,000. 

Antal  eksemplarer  af  Mormons  Bog  distribueret 
sidste  år:  3,742,629.  Hele  eller  væsentlige  dele  af 
bogen  er  udgivet  på  85  forskellige  sprog. 

Antal  stave:  2.101. 

Antal  ward  og  grene  i  1994:  21,774. 

Antal  bygninger  under  opførelse:  375. 

Templer  i  brug:  47. 

Templer  under  opførelse:  6. 

Antal  templer  bekendtgjort:  2. 

Antal  templer  på  planlægningsstadiet:  6. 


Et  nyt  Ward 
i  Københavns  Stav! 


Søndag  d.  29  oktober 
blev  for  medlemmer 
af  Københavns  Stav 
en  mindeværdig  dag. 
Efter  en  del  rygter  og 
spekulationer  fandt 
den  forventede  de- 
ling af  Københavns 
4.  Ward  sted  ved  et 
møde  under  præsidi- 
um af  præsident 
Johan  S.  Koch. 

Medlemmer  af  Køben- 
havns 2.  og  4.  Ward 
blev  nogle  uger  før  delingen 


inviteret  til  et  fælles  nad- 
vermøde  i  kirkebygningen 
på  Priorvej.  Det  var  til  en 
propfyldt  kirkesal,  at  stavs- 
præsidenten  foretog  de 
nødvendige  afløsninger  og 
opretholdelser  af  biskopper 
og  rådgivere. 

Det  tidligere  Køben- 
havns 2.  Ward,  der  indtil 
ændringerne  omfattede 
medlemmer  både  på  Ama- 
ger og  i  det  indre  Køben- 
havn, blev  omorganiseret 
til  Amager  Gren  og  omfat- 
ter rent  geografisk  kun 
Amager  og  Christianshavn. 
Torben  Valgren,  den  tidli- 
gere biskop  i  Københavns 
2.  Ward,  fortsatte  som 


grenspræsident  med  Finn 
Dalum  Larsen  som  første- 
rådgiver og  Hans  Erik  He- 
laa  som  andenrådgiver. 

Københavns  4.  Ward 
fik  navneændring  til  Tå- 
strup Ward  og  flytter  i  no- 
vember 1995  til  lejede 
lokaler  i  Tåstrup.  Wardet 
dækker  Hvidovre,  Brønd- 
by, Brøndby  Strand,  Val- 
lensbæk, Glostrup,  Tå- 
strup, Ishøj,  Greve  Strand 
og  helt  ned  til  Solrød. 
Biskop  Erik  Bernskov,  tidli- 
gere biskop  i  Københavns 
4.  Ward  fortsatte  som  bi- 
skop for  Tåstrup  Ward  med 
bror  Ulf  Eriksen  som  før- 
sterådgiver og  bror  Svend 


Aage  Andersen  som  an- 
denrådgiver. 

Frederiksberg  Ward,  der 
er  den  nydannede  enhed, 
omfatter  medlemmer  der 
bor  i  Rødovre,  Frederiks- 
berg samt  hele  det  indre 
København. 

Bror  Tim  Sandholt  Jen- 
sen blev  kaldet  som  wardets 
første  biskop  med  bror  Arnt 
Valgren  som  førsterådgiver 
og  bror  Ole  Nygaard-Peter- 
sen som  andenrådgiver. 

Kirkenyt  bringer  i  febru- 
ar interviews  med  de  nye 
biskopper  og  grenspræsi- 
denten. 

RED. 

En  fremtid  med 
store  udfordringer  og 
forandringer! 


Det  er  nu  tre  år 
siden,  Københavns 
Stav  fik  en  ny  stavs- 
præsident,  Johan 
Stenholm  Koch. 
»Kirkenyt«  bringer 
her  et  portræt  af 
stavspræsidenten, 
hans  ideer  og  tanker 
om  staven,  dens 
medlemmer  og  frem- 
tid. 


Præsident  Koch  med  hustru 
Lisa  sammen  med  præsident 
og  søster  Johnson  ved  en 
stavskonference  i  København 
(FOTO:  Stockholm) 


Med  dannelsen  af  et  nyt 
ward  i  Københavns 
Stav  den  29.  oktober  blev 
det  for  stavspræsident  Jo- 
han S.  Koch  tærskelen  til 


en  ny  epoke  i  stavens  ud- 
vikling. For  stavspræsident- 
skabet  betyder  udviklingen 
mere  end  blot  tal  på  rappor- 
terne til  Kirkens  hovedsæ- 


de. I  harmoni  med  Kirkens 
overordnede  mål  -  at  tilve- 
jebringe udødelighed  og 
evigt  liv  for  mennesket  - 
ønsker  Københavns  Stav 

vækst  og  udvikling  i  en  så- 
dan grad,  at  en  deling  af 
staven  bliver  mulig. 

Dannelsen  af  et  nyt 
ward  i  staven  var  et  skridt 
på  vejen  til  virkeliggørelsen 
af  dette  mål. 

Stavspræsident  Johan  S. 
Koch,  5 1  år,  er  en  travl 
mand.  I  det  daglige  arbejder 
han  som  ingeniør  i  et  en- 
treprenørfirma. Johan  S. 
Koch  er  gift  med  Lisa  og 
sammen  har  de  7  børn,  6 
sønner  og  1  datter,  i  alderen 
16  til  29  år. 

Det  er  nu  snart  30  år 
siden,  at  stavspræsiden- 
ten  første  gang  stiftede 
bekendtskab  med  evangeli- 
et. 

Johan  Koch,  der  er  født 
på  Bornholm,  blev  en  dag 


kontaktet  af  to  missionæ- 
rer, der  med  sikkerhed  var 
blevet  sendt  til  hans  dør  af 
hans  mor.  Hun  var  blevet 
medlem  af  Kirken  på  Born- 
holm, og  var  ivrig  efter  at 
dele  evangeliet  med  sin 
søn. 

—  Det  havde  ingen  inte- 
resse for  os,  fortæller  stavs- 
præsidenten,  der  forklarer, 
at  det  havde  de  simpelthen 
ikke  tid  til,  for  de  var  begge 
under  uddannelse,  og  i  øv- 
rigt regnede  han  bare  med, 
at  det  var  en  slags  dille,  der 
ville  gå  over. 

Imidlertid  blev  stavs- 
præsidentens  søster  og 
mand  medlem  af  Kirken,  og 
da  gik  det  op  for  Johan 
Koch,  at  de  mente  det  al- 
vorligt. 


Familien  Koch  havde  afvist 
missionærerne  på  grund  af 
manglende  tid  og  havde 
forklaret  Johans  mor,  at  må- 
ske senere,  når  de  var  fær- 
dige med  uddannelserne, 
ville  de  få  lidt  mere  tid. 

Det  glemte  søster  Koch 
ikke,  for  dårligt  var  skole- 
gangen slut,  før  mission- 
ærerne igen  bankede  på  hos 
familien  Koch.  Det  var  ikke 
godt,  for  familien  var  ved  at 
flytte. 

-  1  må  komme  igen  se- 
nere, lød  det  til  de  tålmodi- 
ge unge  ældster. 

Ældsteme  kom  igen 
nogle  uger  senere.  Denne 
gang  havde  Lisa  lige  født,  så 
endnu  engang  måtte  æld- 
sterne  gå  med  uforrettet 
sag. 


Endnu  to  uger  skulle  gå,  og 
atter  stod  de  unge  ældster 
uden  for  døren  hos  famili- 
en Koch.  Denne  gang  lyk- 
kedes det  dem  at  komme 
indenfor  og  undervise  fami- 
lien. 

For  Johan  Koch  gik  der 
ikke  lang  tid,  før  han  følte, 
at  Kirken  var  sand.  Som 
barn  havde  han  lært  Fader- 
vor, men  syntes  altid,  at 
den  manglede  en  slutning. 
Så  det  føjede  han  altid  til. 

Til  gengæld  var  Lisa 
vokset  op  uden  nogen  som 
helst  religiøs  indflydelse,  og 
hun  var  faktisk  ikke  inte- 
resseret. 

-  Jeg  vidste,  at  Kirken 
var  sand,  fortæller  præsi- 
dent Koch,  men  jeg  ønske- 
de ikke  at  gøre  noget  alene. 


Præsident  Johan  S.  Koch     Lisa  med  deres  børn  og  svigerbørn  ved  sønnens  bryllup.  (FOTO:  Koch) 

Forandringerne  i  familiens 
liv  kom  hurtigt.  Pludselig 
smagte  kaffen  ikke  som  den 
plejede,  og  på  en  eller  an- 
den måde  arbejdede  Vor- 
herre med  Lisa,  for  inden 
længe  indvilligede  hun  i  at 
følge  missionærernes  for- 
skrift om  at  studere  og  bede 
til  Gud. 

Dette  blev  gjort  for  at  få 
fred,  og  for  at  Lisa  kunne 
fortælle  missionærerne,  at 
hun  havde  gjort,  som  de 
sagde,  men  at  budskabet  var 
usandt.  Men  selvfølgelig  fik 
hun  sit  svar,  og  i  september 
1968  blev  Johan  og  Lisa 
døbt  sammen  i  havet  på 
Bornholm. 

For  præsident  Koch  har 
det  været  næsten  30  travle 
år  i  Kirken.  Lige  fra  begyn- 
delsen blev  han  kastet  ud  i 
lederstillinger  og  ansvar. 

Præsident  Koch  blev 
rådgiver  til  daværende 
grenspræsident  Ib  Hansen, 
rådgiver  til  distriktspræsi- 
dent  Arne  Jakobsen  og  også 
distriktspræsident  Poul  An- 
dersen. 

I  6  år  var  Johan  Koch 
rådgiver  til  stavspræsident 
Henning  Frederiksen  og  i  6 
år  var  han  biskop  i  Køben- 
havns 1 .  Ward.  Ind  imellem 
disse  opgaver  har  stavspræ- 
sidenten  også  tjent  som 
medlem  af  stavens  høj  råd 
og  lærer  for  de  unge  i 
UM  samt  rådgiver  i  æld- 
sternes  kvorumspræsident- 
skab. 

Kaldelse  ingen 
overraskelse 

Som  så  mange  af  Kirkens 
ledere  har  oplevet,  kom 
kaldelsen  som  stavspræsi- 
dent heller  ikke  som  nogen 
overraskelse  for  præsident 
Koch. 

Allerede  2  år  før  kaldet, 
under  en  session  oppe  i 
templet,  havde  Johan  Koch 
klart  følt,  at  han  skulle  væ- 
re den  næste  stavspræsi- 
dent. Det  var  en  tilskyndel- 
se, der  ikke  var  til  at  tage 
fejl  af,  og  som  mange  gange 
dukkede  op  i  tankerne. 


Med  en  sådan  forberedelse 
var  det  heller  ikke  vanske- 
ligt for  præsident  Koch  at 
acceptere  kaldet,  da  det  of- 
ficielt kom  fra  ældste  Jefrey 
R.  Holland  fra  De  Tolvs 
Råd,  der  dengang  var  områ- 
depræsident. Af  ældste 
Holland  fik  præsident  Koch 
to  gode  råd: 

1 .  Gå  ud  og  elsk  alle 
medlemmer  tilbage  til  Kir- 
ken. 

2.  Forestil  dig,  at  du  ser 
alle  Kirkens  medlemmer  i 
hvidt  tøj  i  templet.  Det  er 
alles  potentiale. 

Staven  skal  deles 
I  dag,  ca.  20  år  efter  stavens 
oprettelse,  har  den  ikke  fle- 
re medlemmer,  end  den 
havde  dengang. 

Hvorfor?  Hvad  kan  vi 
gøre  anderledes?  Disse  og 
andre  lignende  spørgsmål 
stiller  stavspræsidenten  sig 
konstant. 

-  Vores  mål,  som  stavs- 
præsidentskab,  er  at  dele 
Københavns  Stav  inden  år 
1999.  Da  fylder  staven  25 
år,  fortæller  præsident 
Koch. 

-  For  at  gøre  dette  til  en 
realitet  har  vi  en  række 
områder,  som  vi  intenst  ar- 
bejder på  at  forbedre  og 
gennemføre,  fortæller  præ- 
sident Koch. 

Et  af  de  vigtigste  punk- 
ter er  at  bringe  Kirken  ud 
til  medlemmerne.  Dvs.  der 
hvor  de  bor. 

-  Alt  for  mange  af  vore 
medlemmer  må  komme 
langvejs  fra  for  at  komme  i 
kirke,  siger  stavspræsiden- 
ten. For  at  bringe  Kirken  ud 
til  medlemmerne  må  vi  om- 
organisere stavens  medlem- 
mer. 

Dannelsen  af  Tåstrup 
Ward  er  det  første  skridt  på 
vejen  i  denne  omorganisati- 
on. 

For  medlemmer,  der  bor 
i  Ishøj  og  Greve  Strand,  vil 
det  betyde  utroligt  meget, 
at  Kirken  nu  kommer  så 
meget  tættere  på,  hvor  de 
bor. 


Et  andet  mål,  som  staven 
arbejder  på,  er,  at  samtlige 
brødre  i  staven  bliver  kal- 
det af  stavspræsidentskabet 
til  at  gå  på  »splits«  med 
missionærerne. 

-  Jeg  er  ikke  i  tvivl  om, 
at  så  snart  vores  brødre  be- 
gynder at  gå  ud  med  missi- 
onærerne og  udføre  dette 
vigtige  arbejde,  vil  de  blive 
velsignet  i  deres  familier,  og 
de  vil  finde  større  glæde 
ved  at  tjene,  udtaler  præsi- 
dent Koch. 

Endnu  et  mål  for  staven 
er  at  yde  en  større  indsats 
inden  for  genaktivering. 
Alle  de  brødre  og  søstre  vi 
har  rundt  omkring  der  er 
faldet  fra,  skal  tilbage  til  ak- 
tivitet, og  det  vil  gøre  Kir- 
ken større  og  stærkere  her  i 
Københavns  Stav. 

Endelig  er  det  stavspræ- 
sidentskabets  mål  at  øge 
tempeldeltagelsen  blandt 
stavens  medlemmer. 

-  Øget  tempeltjeneste 
vil  bringe  øget  åndelighed, 
siger  præsident  Koch. 

I  dag  er  det  kun  mellem 
65-70%  af  de  af  stavens 
medlemmer,  der  har  en 
tempelanbefaling,  der  bru- 
ger den. 

Endvidere  ønsker  staven 
at  fortsætte  med  at  forbedre 
indsatsen  inden  for  besøgs- 
og  hjemmelærerarbejdet. 
Dette  vil  medføre  mindre 
tab  af  de  søskende,  der  ac- 
cepterer evangeliet,  og  vil 
dermed  bidrage  til  at  gøre 
staven  til  en  stærkere  en- 
hed. 

Som  et  sidste  mål  med 
henblik  på  at  kunne  dele 
staven  ønsker  stavspræsi- 
denten at  arbejde  mere  ud- 
advendt. Dette  gøres  ved  at 
gøre  omverden  opmærksom 
på  vores  synspunkter  og  tro 
gennem  en  øget  indsats  i 
lokalsamfundet  og  ved  mere 
fokus  på  Kirken  i  presse  og 
TV. 

Tak! 

-  Som  stavspræsident  øn- 
sker jeg  også  at  sige  tak  til 
alle  stavens  medlemmer  for 


det  store  arbejde,  de  gør.  Jeg 
ønsker  at  sige  tak  for  deres 
hengivenhed  og  kærlighed 
til  evangeliet.  Vi  skal  rose 
hinanden  for  det,  vi  gør. 

Men  samtidig  er  jeg  også 
nødt  til  at  udtrykke  min  be- 
kymring for  den  lave  til- 
vækst, som  vi  har  haft.  Vi 
må  ud  og  finde  nye  menne- 
sker, som  vi  kan  dele  evan- 
geliet med,  udtalte  stavs- 
præsident Koch. 

—  Vores  tidligere  stavs- 
præsident, Richardt  Ander- 
sen, udtalte  tit  til  Kirkens 
medlemmer,  der  udtrykte 
sympati  for  ham  og  hans  fa- 
milie pga.  byrden  i  forbin- 
delse med  kaldet:  »I  skal  ik- 
ke have  ondt  af  os,  for  vel- 
signelserne er  tilsvarende 
store«. 

Dette  er  stavspræsident 
Johan  Koch  helt  enig  i.  En 
gennemsnitsuge  byder  ofte 
på  25-30  timers  indsats  som 
stavspræsident. 

Men  det  er  en  indsats, 
som  præsident  Koch  gerne 
giver  for  Herrens  sag. 

Stavspræsidentskabet  i 
Københavns  Stav  blev  for 
nyligt  omorganiseret,  da 
præsident  Torben  Engbjerg 
blev  afløst. 

Præsident  Engbjerg  tjen- 
te som  rådgiver  til  både  Jo- 
han Koch  og  også  tidligere 
stavspræsident,  Richardt 
Andersen. 

Bror  Jens  Kristoffersen, 
tjener  som  førsterådgiver  i 
stavspræsidentskabet,  og 
den  tidligere  biskop  i  Kø- 
benhavns 3.  Ward,  Ole 
Madsen,  blev  ved  et  stavs- 
præstedømmemøde  i  sep- 
tember kaldet  som  den  nye 
andenrådgiver  i  stavspræsi- 
dentskabet. Sammen  skal 
disse  brødre  den  næste  år- 
række lede  staven  og  med 
Herrens  vilje  se  den  vokse 
og  forgrene  sig. 

Susanne  Perkins 

Københavns  Stavs 
ungdomstempeltur  1995 


Traditionen  tro  drog 
stavens  unge  menne- 
sker  endnu  engang  i 
deres  efterårsferie  til 
templet  i  Stockholm. 
For  de  unge  i  staven 
blev  det  alletiders 
dejlige  tur,  der  kom- 
binerede samvær, 
rejse  og  helligt  arbej- 
de! 


Endnu  et  år  var  tempel- 
turen de  unges  højde- 
punkt. 95  morgenfriske  un- 
ge og  22  ledere  okkuperede 
»Lille  Bjørn«  og  »Store 
Bjørn«,  to  busser,  som  var 
vores  trofaste  følgesvende 
til  Våsterhaninge  og  på  di- 
verse udflugter. 

I  år  sov  pigerne  i  gæste- 
hjemmets kælder,  mens 
drengene  nød  stilheden(  ?)  i 
Nynåsham,  nær  den  sven- 
ske skærgård. 


Tempelture  er  altid  en  dej- 
lig oplevelse.  De  unges  ture 
er  desuden  en  »fest«,  hvor 
kammeratskab,  luftmadras- 
ser, chokoladepålæg,  skæg 
og  ballade  samt  ærbødig 
stilhed  på  en  eller  anden 
måde  går  op  i  en  højere  en- 
hed. 

Højdepunkterne  er  besø- 
gene i  templet,  hvor  vi  ud- 
førte stedfortrædende  dåb 
for  nogle  tusind,  som  har 
ventet  på  denne  ordinanse  i 


flere  hundrede  år.  Selvom 
hver  enkelt  kun  var  i  temp- 
let 2  gange  å  en  time,  var 
hele  programmet  centreret 
omkring  denne  oplevelse. 

Aktiviteterne  i  år  var 
bowling,  optagelse  af  video- 
film samt  den  traditionelle 
tur  til  Stockholm  centrum. 
Her  gik  vi  rundt  i  grupper 
på  4  -  8,  og  vi  fik  oplevet 
modsætninger,  styrket  ven- 
skaber, prøvet  tøj  og  brugt 
lidt  for  mange  penge! 


Hele  puppen  foran  templet  i  Stockholm.  (FOTO:  Krogstrup) 

Til  festen  onsdag  aften,  i 
Stockholms  stavsbygning 
på  Gubbången,  fik  vi  først 
serveret  varieret  underhold- 
ning af  de  forskellige  ward. 

Vi  havde  bl.a.  besøg  af 
en  1  O-puklet  kamel  samt 
Anette  og  Caspar  fra  »husk 
lige  skohornet«.  Og  danse- 
gulvet var  fyldt  hele  afte- 
nen til  musik  fra  en  velop- 
lagt  D.J. 


Men  højdepunktet  på  hele 
turen  var  som  altid  vidnes- 
byrdsmødet  fredag  aften.  Ef- 
ter en  dejlig  anretning  af 
Lisa  Kochs  frikadeller  og 
pastasalat  sørgede  de  unge 
for  en  dejlig  afslutning  ved 
at  bære  vidnesbyrd  2-3  ti- 
mer. Der  skulle  bruges  man- 
ge papirhåndklæder,  og  der 
blev  vekslet  mange  knus, 
også  ved  templet  bagefter. 


Det  strålende  natoplyste 
tempel  stod  som  et  banner 
omkring  en  ungdom,  som 
er  besluttet  på  at  finde 
glæde  ved  at  gøre  det  ret- 
te. De  ventende  sjæle  blev 
velsignet,  hjerterne  blev 
åbnet,  hænderne  varmet. 
Tak  til  Tim  Jensen  og 
alle  andre  for  en  god  tur. 
Vi  vil  med  igen  til  næste 

o 

ar. 


Indsendt  af  Helge  ISSørrung, 

der  er  VM-præsident  i 
Københavns  I .  Ward.  Helge 
fik  hjælp  af  et  par  af  stavens 
unge  mennesker. 


Lisa  Kochs  frikadeller 
og  pastasalat  var  et  hit  hos 
de  unge  deltagere. 
(FOTO:  Krogstrup) 


Der  blev  prøvet  tøj  og  brugt 
lidt  for  mange  penge! 
Her  Rebecca,  Louise  og  Eva 
fra  Københavns  I .  Ward. 
(Foto:  Krogstrup) 

Søstre  fra 
Københavns  Stav  besøgte 
templet  sammen! 


34  søstre,  1  bror, 
1  barn  og  2  babyer 
drog  glade  afsted  til 
templet  i  Stockholm 
den  31.  august  - 
2.  september  1995. 


Starten  gik  kl.  ca.  8:30 
fra  kirkebygningen  på 
Priorvej,  hvor  al  bagagen 
blev  anbragt,  og  turen  blev 
velsignet.  Vi  havde  en  fin 
tur  med  højt  humør  og  tid 
til  en  lille  lur  nu  og  da.  Det 
var  dejligt,  at  så  mange  sat- 
te tid  af  til  at  komme  med. 

Inden  vi  startede,  havde 
der  været  problemer  med 
vores  indkvartering  —  men  i 
løbet  af  onsdagen,  og  mens 
vi  kørte  til  Stockholm,  blev 
der  arbejdet  på  højtryk  for 
at  skaffe  logi.  Det  lykkedes! 

En  del  af  os  nåede  en  af- 
tensession, efter  vi  var 
kommet  på  plads  der,  hvor 
vi  skulle  bo. 

Det  var  dejligt  at  se  spi- 
sesalen næsten  fyldt  af  rus- 
siske søskende.  1  templet 
kunne  vi  se  dem  overalt 
med  den  karakteristiske  rø- 
de lap,  der  betyder,  at  det  er 
søskende,  der  er  i  templet 
for  første  gang. 

Til  sessionerne  i  templet 
var  vi  så  mange,  at  vi  kun- 
ne fylde  salen  op  med  dan- 
ske søstre,  mens  det  kneb 
med  brødre. 


Søstrene  fra  Københavns 
Stav  arbejdede  ihærdigt  he- 
le fredagen,  og  lørdag  mor- 
gen lykkedes  det  også  for 
mange  at  nå  endnu  en  ses- 
sion før  turen  gik  hjemad 
mod  Danmark  igen. 

Bror  og  søster  Lybæk 
blev  på  denne  tur  beseglet 
til  hinanden  og  deres  lille 
datter  blev  også  beseglet  til 
dem  på  denne  tur.  Tillykke. 

Templet  kunne  berette, 
at  med  vores  hjælp  samt  en 
fin  indsats  fra  en  gruppe 
norske  brødre,  der  arbejde- 
de hele  fredag  nat,  nåede 
templet  sin  målsætning  for 
den  uge. 

Som  søstre  i  Køben- 
havns Stav  satte  vi  vores 
eget  mål,  nemlig,  at  vi  øn- 
sker endnu  en  tempeltur  til 
næste  år. 

Birgit  Andersen  er  medlem 
af  Københavns  I .  Ward  og 
tjener  som  sekretær  i  stavens 
Hjælpeforening. 


Templet  i  Stockholm 

igen, 


Hun  vil  af  sted 
for  hun  kan  slet  ikke 
lade  være! 


Lisbeth  sammen  m.ed  mspektøren  for  skolen,  der  blev  opkaldt  efter  hende. 
(FOTO:  Bach) 


Det  er  ikke  hver  dag, 
man  står  overfor  en 
person,  der  på  egen 
hånd  -  og  regning  - 
har  bygget  en  skole, 
skaffet  medicin  og 
lægehjælp  til  et  helt 
børnehjem  og  så  til' 
med  også  har  igang- 
sat en  lille  svinepro- 
duktion. 

For  søstre  i  Københavns 
1.  og  3.  Ward  blev  tirs- 
dag den  24  oktober  en  me- 
get spændende  aften.  Lis- 
beth Bach,  fra  Allerød 
Ward,  var  nemlig  på  besøg 
for  at  fortælle  om  sit  meget 
spændende  år  som  frivillig  i 
Uganda. 

Lisbeth  var  knap  nok  gå- 
et i  gang  med  at  fortælle, 
før  det  stod  alle  de  tilstede- 
værende klart,  at  dette  ville 
blive  en  herlig  aften. 

Efter  en  kort,  informe- 
rende og  yderst  interessant 
beskrivelse  af  Ugandas  hi- 
storie, der  fik  det  til  at  løbe 
koldt  ned  af  ryggen  på  alle, 
drog  vi  med  Lisbeth  på  en 
spændende  rejse  til  et  frem- 
med land  -  Uganda. 

Uganda  ligger  i  det  syd- 
østlige Afrika,  og  har  derfor 
et  dejligt  tropisk  klima,  der 
gør,  at  alt  kan  dyrkes  året 
rundt.  Så  mad  er  der  egent- 


lig nok  af.  Men  landet  og 
dets  indbyggere  har  lidt  og 
lider  stadig  utroligt  nød 
som  følge  af  mange  års  dik- 
tatur, tortur  og  masseudry- 
delse  af  samfundets  velstil- 
lede, uddannede  og  andre, 
der  stillede  sig  kritisk  over 
for  den  totalitære  Idi 
Amin. 

-  Man  kan  stadigvæk 
nærmest  »lugte«  angsten  i 
luften,  fortalte  Lisbeth,  der 
ikke  kunne  finde  bedre  ord 


til  at  beskrive  sindstilstan- 
den hos  en  befolkning,  der 
er  tre  gange  så  stor  som  den 
danske,  i  et  land,  der  er  fem 
gange  så  stort  som  Dan- 
mark. 

Det  var  et  ferieophold 
med  sin  lillebror,  der  i  før- 
ste omgang  bragte  Lisbeth 
til  Uganda,  hvor  de  besøgte 
familien  til  en  flygtning, 
som  Lisbeth  kendte  fra  sit 
arbejde  med  flygtninge  i 
Nordsjælland. 


-  Men  kun  ganske  kort  tid 
efter  min  hjemkomst  følte 
jeg  meget  stærkt,  at  det  var 
vor  Herres  mening,  at  jeg 
skulle  tage  tilbage  til  Ugan- 
da, fortæller  Lisbeth. 

Det  virkede  umiddelbart 
som  en  total  håbløs  og 
umulig  tanke. 

Lisbeth,  der  tidligere  har 
tjent  som  missionær  i  Den 
Danske  Mission,  var  ansat 
hos  postvæsenet,  havde  lej- 
lighed i  Hillerød  og  tilmed 


K  I  R  K  E  N  Y  T 

13 


Skolen  som  Lisbeth  for  egen 
lomme  hyggede  i  en  forstad  til 
hovedstaden  Kampala. 
(FOTO:  Bach) 


en  kat.  Udover  disse  jor- 
diske bånd  havde  hun  hel- 
ler ingen  penge.  Til  trods 
for  dette,  blev  Lisbeth  dog 
ved  med  at  føle,  at  hun 
skulle  tilbage. 

-  Da  følelsen  ikke  ville 
gå  væk,  begyndte  jeg  at  ud- 
fordre Herren  og  stille  visse 
betingelser,  fortalte  Lisbeth 
der  i  dag  slet  ikke  rigtig  kan 
fatte  at  hun  har  været  i 
Uganda  et  helt  år  og  nu 
skal  derned  igen. 

En  efter  en  begyndte 
tingene  at  falde  på  plads. 
Lejligheden  blev  lejet  ud, 
med  kat  oven  i  købet, 
postvæsenet  gav  Lisbeth 
orlov,  og  så  var  der  lige  den 
sidste  lille  detalje  med  pen- 
gene. I  perioden,  der  gik 
fra  Lisbeth  besluttede  sig 
til  at  rejse  og  søgte  orlov, 
til  hun  rent  faktisk  tog  af- 
sted, var  Folketinget  så 
venlige  at  vedtage  en  lov- 
givning, der  udbetalte  80% 
af  højeste  dagpengesats  i 
op  til  et  år  mens  man  var 
på  orlov.  For  Lisbeth  kun- 
ne det  ikke  være  bedre. 


Lovgivningen  kom  som 
svar  på  en  bøn. 

Kr  6.000,00  er  ikke  en 
herrregård  i  dagens  Dan- 
mark, men  i  Uganda  var 
det  rigtig  mange  penge. 

Rejste  ud  i  det  blå 

I  månederne  før  afrejsen 
havde  Lisbeth  søgt  ikke 
mindre  end  80  legater  og 
fonde  om  penge  til  sine 
projekter  og  planer,  og  hun 
fik  ligeså  mange  afslag. 

Så  det  var  med  Kr 
6.000,00  på  lommen  og  sin 
månedlige  orlovsindtægt,  at 
Lisbeth  drog  afsted  til 
Uganda. 

Et  er  at  sidde  i  Danmark 
og  drømme  og  planlægge  og 
have  et  ønske  om  at  hjæl- 
pe, noget  helt  andet  er  rent 
faktisk  at  stå  midt  i  et  frem- 
med land  med  nød  og  elen- 
dighed og  problemer  i  lange 
baner.  Lisbeth  ankom  til 
Uganda  uden  noget  sted  at 
bo  og  en  helt  konkret  plan 
om  nøjagtigt,  hvad  det  var 
hun  skulle  hjælpe  til  med, 
havde  hun  heller  ikke.  Et 


vidste  hun  dog,  og  det  var, 
at  det  var  vor  Herres  vilje, 
at  hun  var  der  lige  netop  på 
dette  tidspunkt. 

Udadvendt  og  frisk 

Som  alle  søstrene,  der  var 
til  stede  ved  Lisbeths  spæn- 
dende præsentation,  vil 
kunne  skrive  under  på,  så  er 
Lisbeth  ikke  nogen  helt  al- 
mindelig pige.  Hun  har  en 
begejstring  og  en  livsglæde, 
der  ikke  er  til  at  tage  fejl  af. 

Så  der  gik  heller  ikke 
længe  i  Uganda,  før  Lisbeth 
havde  mødt  en  masse  for- 
skellige mennesker,  der  på 
mange  måder  var  til  stor 
hjælp  og  gavn  i  de  projek- 
ter, Lisbeth  i  årets  løb  in- 
volverede sig  i. 

Dette  gjaldt  alt  lige  fra 
et  sted  at  bo,  til  gratis  me- 
dicin til  cement,  der  blev 
brugt  til  at  bygge  den  skole 
med,  som  i  dag  er  opkaldt 
efter  Lisbeth. 

Mange  ville  måske  syn- 
tes, at  disse  ting  alle  var  til- 
fældigheder, men  Lisbeth  er 
ikke  et  øjeblik  i  tvivl  om,  at 


Herrens  hånd  har  været 
med  hende  i  alt,  hvad  hun 
har  foretaget  sig. 

Skole  for  forældreløse 
og  gadebørn 

Med  ca.  hver  femte  af  den 
voksne  befolkning  smittet 
med  HIV  er  der  en  utrolig 
masse  forældreløse  børn. 
Deres  forældre  er  enten  dø- 
de eller  har  efterladt  børne- 
ne af  andre  årsager,  der  for 
vores  vestlige  kultur  kan  sy- 
nes totalt  uforståeligt. 

Men  et  faktum  er  det,  at 
Ugandas  hovedstad  Kampa- 
la alene  har  over  4000  for- 
ældreløse børn,  der  lever  i 
gader  og  stræder.  Mad  får 
de,  men  det  som  de  så  de- 
sperat behøver  er  uddannel- 
se. Hjælp  til  selvhjælp.  I 
Uganda  koster  skolegang 
penge,  og  det  er  kun  de 
mest  velhavende,  der  sen- 
der deres  børn  i  skole. 

Frivillige  prøver  at  hjæl- 
pe, hvor  de  kan,  og  en  så- 
dan frivillig  løb  Lisbeth  og- 
så ind  i.  Han  underviste  en 
flok  børn  under  et  træ. 

Regnede  det,  måtte  de  sim- 
pelthen bare  gå  hjem  og 
komme  igen  når  det  var 
holdt  op  med  at  regne. 

I  hoben  af  mennesker, 
der  havde  udstrakte  hænder 
og  brug  for  hjælp  til  alver- 
dens ting,  besluttede  Lis- 
beth, at  dette  var  et  vær- 
digt projekt. 

Så  gik  Lisbeth,  der  ikke 
anede  noget  som  helst  om 
arkitektur  eller  byggefaget, 
ellers  i  gang  med  at  bygge 
en  skole.  Personligt  har  hun 
»pruttet«  om  prisen  til  alt 
lige  fra  cement  til  toiletter, 
og  resultatet  er  blevet  en 
dejlig  bygning  med  fire  klas- 
seværelser der  i  dag  rummer 
100  skolebørn,  hvoraf  de  60 
er  gadebørn.  De  60  gade- 
børn går  på  skolen  ganske 
gratis,  mens  de  øvrige  beta- 
ler et  beskedent  beløb. 

For  Lisbeth  var  det  utro- 
ligt vigtigt,  at  de  projekter, 
hun  satte  i  gang,  alle  var  le- 
vedygtige nok  til  at  kunne 
klare  sig,  også  når  hun  ikke 
længere  var  der  til  at  sørge 
for  det  hele. 


Det  er  derfor  ikke  Lisbeths 
skole,  selvom  den  er  op- 
kaldt efter  hende.  For  disse 
100  børn  der  nu  har  en  dej- 
lig bygning  med  undervis- 
ningsmaterialer og  sågar  et 
toilet,  må  Lisbeth  med  sin 
lyse  hud  og  lange  lyse  lok- 
ker da  bestemt  virke  som 
en  »frelsende  engel«  eller 
måske  »den  gode  fe«,  hvis 
de  nogen  sinde  har  hørt  om 
hende. 

250  børn  bliver  raske 

Med  skoleprojektet  under 
kontrol  begyndte  jagten  på 
et  andet  værdigt  projekt. 
Efter  megen  søgen  og  også 
himmelsk  inspiration  be- 
sluttede Lisbeth  at  hjælpe 
et  stort  børnehjem  med  250 
børn.  Mange  af  børnene  var 
meget  syge,  og  de  var  bog- 
staveligt talt  spærret  inde 
24  timer  i  døgnet  for  ikke 
at  være  nogen  til  besvær. 
De  levede  under  utroligt 
triste  forhold.  Med  50-60 
børn  på  hver  sovesal  var 
der  ikke  senge  til  dem  alle, 
og  mange  børn  måtte  sove 


på  det  bare  gulv  uden  så 
meget  som  et  tæppe.  Syg- 
dom spredtes  som  en  præ- 
riebrand under  disse  trange 
forhold,  og  medicin  og  læ- 
gehjælp var  ikke  eksisteren- 
de. 

Snart  blev  det  til  tæp- 
per, mad,  læger,  medicin,  ja 
sågar  en  rigtig  fest  med  mad 
og  sodavand. 

Kirken  er  ny  i  Uganda 

Kirken  har  på  nuværende 
tidspunkt  været  ca.  3  år  i 
Uganda.  Så  Kirken  er  der 
blot  i  sin  spæde  begyndelse. 
Det  bærer  den  lokale  enhed 
også  præg  af. 

-  Der  er  masser  af  ting, 
der  ikke  fungerer,  som  de 
skal,  som  fx  hjemmelærer 
og  besøgslærerinde  besøg, 
fortalte  Lisbeth  og  beskrev, 
hvor  vanskeligt  det  er  at 
finde  mennesker  i  en  by, 
hvor  ingen  kan  læse,  og  ga- 
denavne og  bydele  ikke  ek- 
sisterer. 

Medlemmerne  af  grenen 
tegnede  simpelthen  kort 
der  viste  hvor  de  boede. 


I  det  år,  Lisbeth  boede  i 
Uganda  tjente,  hun  i  gre- 
nen som  lærer  i  Institut. 
For  Lisbeth  var  det  en  dej- 
lig kaldelse,  der  også  blev 
til  et  bekræftende  vidnes- 
byrd på  en  præstedømme- 
velsignelse, hun  havde  fået. 
Der  blev  hun  lovet,  at  hun 
ville  komme  til  at  undervi- 
se, mens  hun  var  i  Uganda, 
og  det  løfte  blev  bogstave- 
ligt talt  opfyldt. 

Som  alle  andre  unge  da- 
mer drømmer  Lisbeth  også 
om  mand  og  børn,  men 
indtil  det  bliver  en  realitet, 
er  der  vist  ingen  tvivl  om, 
at  Lisbeths  tid,  energi  og  ta- 
lent bliver  brugt  på  en  må- 
de, hun  kan  være  yderst  til- 
freds med  og  stolt  af. 

Skulle  der  være  søsken- 
de, der  ønsker  at  hjælpe 
Lisbeth  i  hendes  arbejde, 
kan  de  få  yderligere 
informationer  ved  at  kon- 
takte »Kirkenyts«  redakti- 
on. 


Susanne  Perkins 

En  livsaften 
med  børn,  børnebørn  og 

malerier 


Søster  Ellen  Hall  med  et  af  sine  færdige  malerier. 
(FOTO:  Hall) 


I  medborgerhuset  i 
Søborg,  der  ligger 
lidt  uden  for  Køben^ 
havn,  kunne  man  i 
oktober  måned  se 
udstillede  malerier  af 
søster  Ellen  Hall, 
bedre  kendt  af  Kir- 
kens medlemmer 
som  Ganne. 

Hvis  man  hører  til  ty- 
pen, der  syntes,  at  når 
man  fylder  60  og  går  på  før- 
tidspension, så  vil  livet  bli- 
ve stille  og  roligt  og  afslap- 
pet, så  vil  man  måske  nok 
blive  en  lille  smule  forbav- 
set, hvis  man  et  par  dage 
prøver  at  følge  i  hælene  på 
Ganne. 

Ganne,  63,  og  mor  til 
fem  voksne  børn  er  nemlig 
ikke  nogen  helt  almindelig 
dame  i  tresserne. 

Tennis,  basketball  og 
jogging  hører  til  hverdags- 
kosten for  Ganne,  der,  si- 
den hun  blev  gift  med 
Flemming  i  1957,  har  boet  i 
et  dejligt  lille  hus  ved  Ut- 
terslev Mose,  lidt  uden  for 
København. 

1  en  menneskealder  har 
Ganne  sat  sit  præg  på  Kir- 
ken i  Danmark,  og  selvføl- 
gelig i  København  i  særde- 
leshed. Den  dag  i  dag,  kan 
man  finde  Ganne  på  ba- 


sketballbanen i  bygningen 
på  Maglegårds  Allé,  når 
stavens  unge  piger  spiller 
bold. 

Netop  basketball  har  på 
en  helt  speciel  måde  præget 
Gannes  liv.  Det  var  faktisk 


en  basketball,  der  i  1956 
var  skyld  i,  at  Ganne  blev 
medlem  af  Kirken. 

Ganne  var  god  til  at 
spille  basketball.  Faktisk  så 
god  at  hun  spillede  på  det 
danske  landshold.  Det  gjor- 


de hun  i  øvrigt  sammen 
med  Kirsten  Meilsøe.  Da 
sporten  i  halvtredserne 
langtfra  var  så  udbredt  og 
populær,  som  den  er  i  dag, 
var  det  ikke  usædvanligt  at 
Kirkens  missionærer,  der  jo 
kom  fra  USA,  hvor  sporten 
oprandt,  var  at  finde  på  ba- 
nen med  det  danske  lands- 
hold. 

Ganne  studerede  på  læ- 
rerseminariet, og  gennem 
sin  uddannelse  havde  hun 
hørt  en  del  ting  om  Kirken. 
De  var  alle  negative.  Men 
efterhånden  som  hun  lærte 
disse  unge  amerikanske 
missionærer  at  kende,  syn- 
tes hun  simpelthen  ikke,  at 
det  kunne  passe.  De  var 
flinke  og  høflige.  Fornuftige 
og  dygtige. 

Ganne  og  Kirsten  be- 
gyndte derfor  i  al  hemme- 
lighed at  finde  ud  af  alt 
hvad  de  kunne  om  Kirken. 
Td  sidst  besluttede  de  sig 
for  at  tage  hen  til  et  møde 
på  Priorvej.  De  vidste  ikke 
meget  om  at  gå  i  kirke,  men 
begge  mente  de,  at  man  be- 
stemt gik  med  hat,  og  at 
overtøjet  beholdt  man  på. 
De  var  også  begge  to  blevet 
enige  om,  at  det  vist  var 
bedst  at  komme  lidt  for 
sent,  for  så  var  der  nok  ikke 
nogen,  der  ville  opdage 
dem.  Så  med  hatte,  frakker 
og  lidt  for  sent  ankom  de  to 
unge  damer  til  Kirken  på 
Priorvej.  Som  1  nok  kan 

Motiv  fra  de  store  bjerge 
i  Utah  gjorde  stort  indtryk 
på  Ganne . 
(FOTO:  Hall) 


forestille  jer  stak  to  unge 
damer,  med  hat  og  frakke 
på  midt  under  et  nadver- 
møde,  lidt  ud  i  forsamlin- 
gen. Selv  i  1956. 

Men  opmærksomhed 
undslap  de  ikke,  og  det  hav- 
de hverken  Ganne  eller  Kir- 
sten noget  imod.  Sammen 
blev  de  undervist  af  missi- 
onærerne, og  sammen  blev 
de  også  døbt  en  dag  i  1956. 

—  Det  har  selvfølgelig 
forandret  hele  mit  liv,  siger 
Ganne,  der  året  efter  sin 
dåb  blev  gift  med  Flemming 
og  begyndte  at  stifte  sin  fa- 
milie. 

Har  prøvet  alt 

I  Kirken  har  Ganne  prøvet 
alt.  Lige  fra  basketballtræ- 
ner til  hjælpeforeningspræ- 
sidentinde.  Det  er  vi  man- 
ge, der  har  nydt  stor  glæde 
af.  Med  fem  børn,  hus,  ha- 
ve, mand  og  kirkepligter 
var  det  begrænset,  hvor 
meget  tid  der  var  tilovers  til 
at  dyrke  sig  selv  og  nye  in- 
teresser. Men  efterhånden 


som  årerne  gik,  blev  der 
mere  tid,  og  Ganne  begynd- 
te at  udvikle  sin  interesse 
for  motiver  og  billeder,  bl.a. 
gennem  fotografering. 

Men  det  var  faktisk  gen- 
nem Hjælpeforeningen,  at 
Ganne  rigtigt  begyndte  at 
male. 

Det  var  hjemkundskab- 
siederen  i  wardet,  der  spurg- 
te, om  Ganne  ikke  ville  un- 


dervise i  en  malerklasse  til 
hjemkundskabsaftenen. 
Ganne,  der  syntes,  at  det 
var  hun  slet  ikke  kvalifice- 
ret til,  indvilligede  dog,  og 
så  gik  hun  ellers  i  gang  med 
at  lære  mere. 

Ikke  i  sin  vildeste  fantasi 
havde  hun  forestillet  sig,  at 
hun  kun  ca.  5  år  senere 
skulle  udstille  omkring  50 
malerier  på  et  offentligt  gal- 
leri. 

Har  rejst  meget 

I  årenes  løb  studerede  alle 
Gannes  børn  på  Brigham 
Young  Universitetet  i  Utah. 
Det  gav  anledning  til  ad- 
skillige besøg.  Den  storslåe- 
de natur  i  og  omkring 
»Rocky  Mountains«  i  USA 
gjorde  stærkt  indtryk  på 
Ganne,  hvilket  hendes  ma- 
lerier også  afspejler.  Til  ikke 
så  få  af  de  udstillede  maleri- 
er har  Ganne  hentet  inspi- 
ration fra  Guds  skønne  na- 
tur i  dette  historiske  områ- 
de. 


Men  også  det  danske  land- 
skab præger  Gannes  kunst, 
og  man  kan  således  finde 
mange  skønne  malerier  in- 
spireret af  smukke  landska- 
ber hentet  fra  den  dejlige 
midtjydske  natur. 

For  Ganne  er  alt,  hvad 
der  har  med  naturen  at  gø- 
re, klart  et  tegn  på  Guds 
skaberværk. 

-  Jeg  ser  på  disse  storslå- 
ede naturomgivelser,  hvad 
enten  det  er  i  Danmark  el- 
ler andre  steder  og  føler: 
»Om  jeg  da  bare  kunne 
fange  lidt  af  det  smukke«, 
siger  Ganne,  der  tilføjer,  at 
det  giver  hende  en  utrolig 
stærk  følelse  af  glæde,  dybt 
i  hendes  sjæl,  når  det  lyk- 
kedes. 

-  At  male  er  som  en 
helsekur  for  ens  sjæl  og 
sind,  siger  Ganne,  der  tilfø- 
jer, at  det  jo  klart  har  noget 
at  gøre  med  at  skabe. 

Det  er  ikke  kun  inden 
for  kunstens  verden,  at 
Ganne  henter  inspiration 
og  glæde  ved  at  skabe. 

-  Det  giver  mig  ligeså 
stor  glæde  og  tilfredsstillel- 
se at  arbejde  i  min  have 
som  at  at  lave  en  lille  kurv 
i  Hjælpeforeningen. 

Fra  en  klasse  til  Hjælpe- 
foreningens hjemkundskab- 
saften til  en  offentlig  kunst- 
udstilling, det  er  ikke  så  lidt 
af  en  bedrift.  Tdlykke  Gan- 
ne! 

Susanne  Perkins 


Motiv  fra  de  store  bjerge 
i  Utah  gorde  stort  indtryk 
på  Ganne. 
(FOTO:  Hall) 

Esbjerg  Ward 

holdt  traditionen  utro  et  spændende 
kombineret  stævne  for  hjemmelærer e  og 

besøgslærerinder 


Kirkebygningen  i 
Esbjerg  dannede  den 
30.  september  1995 
rammen  om  et 
spændende  arrange- 
ment. 


jælpeforeningen  og 
præstedømmet  var  gå- 


et  sammen  i  et  nært  samar- 


bejde og  for  første  gang  i 
wardets  historie  var  med- 
lemmerne inviteret  til  et 
kombineret  besøgslærerin- 
de-/hjemmelærerstævne. 

Omkring  50  brødre  og 
søstre  sluttede  op  om  arran- 
gementet -  heraf  4  søsken- 
de fra  Herning  Gren,  som 
traditionen  tro  var  inviteret 
med  -  og  det  blev  en  dejlig 
opbyggende  og  inspirerende 
dag. 


Taler  over  temaer  som  »Be- 
søgslærerinde-/hjemme- 
lærerarbejdets  uvurderlige 
betydning«  -  »Hvorfor  har 
vi  brug  for  besøgslærerin- 
der, når  vi  har  hjemme- 
lærerne?« -  »Løft  og  styrk 
familierne«  samt  »Mine  be- 
søgslærerinder bragte  mig 
tilbage  til  Kirken«  leveret 
af  velforberedte  brødre  og 
søstre  mindede  os  om  vig- 
tigheden af  besøgslærerin- 


de-/hjemmelærerarbejdet, 
og  et  par  improviserede 
sketchs  illustrerede  til  stor 
morskab  for  de  tilstedevæ- 
rende, hvordan  kredsbesø- 
gene i  hvert  fald  ikke  bør 
foregå  ... 

En  kvartet,  som  sang  et 
specielt  arrangement  af 
»Jeg  trænger  til  din  trøst«, 
hvor  forsamlingen  sang 
med  på  2.  og  4.  vers  var 
med  til  at  højne  stævnet  og 

alle  mærkede  den  stærke 
ånd  og  følte  en  dejlig  sam- 
hørighed. 

I  pausen  bød  Hjælpefor- 
eningen på  forfriskninger, 
og  alt  imens  de  voksne  var 
optaget  af  stævnet,  var  3 
friske  piger  fra  UP  travlt 
beskæftiget  med  at  tage  sig 
af  de  ca.  15  børn  mellem  3- 
12  år,  som  havde  det  sjovt  i 
den  etablerede  børneparke- 
ring. 

Takket  være  en  stor  ind- 
sats fra  de  medvirkende  og 
stor  positiv  deltagelse  fra  de 
fremmødte  blev  det  en  rig- 
tig dejlig  dag,  og  man  har  i 
wardet  besluttet,  at  gøre 
dette  med  at  samle  besøgs- 
lærerinderne  og  hjemme- 
lærerne til  et  fælles  stævne 
til  en  tilbagevendende  begi- 
venhed. Man  ønsker  såle- 
des at  gøre  det  til  en  fast 
tradition  hvert  andet  år  at 
holde  et  fælles  stævne  og 
årene  ind  imellem  stævner 
hver  for  sig.  På  denne  måde 
vil  vi  kunne  støtte  og  hjæl- 
pe hinanden  i  det  fælles 


Bror  Torben  Buur  Pedersen 
taler  over  emnet  »Løft  og 
styrk  familierne« . 
(FOTO:  Ohlsen) 


store  mål,  som  vi  alle  arbej- 
der for  -  Kirkens  trefoldige 


mission. 


Birgitte  Ohlsen,  medlem  af 
Esbjerg  Ward  i  Århus  Stav, 
tjener  som  præsidentinde  for 
Hjælpeforeningen  i  wardet. 


Birgitte  Tange  Ohlsen 
præsenterer  en  kreativ  måde, 
hvorpå  man  fremover  i 
Esbjerg  vil  synliggøre  antallet 
af  besøgslærerindebesøg 
foretaget  måned  for  måned. 
(FOTO:  Ohlsen) 

Tempel  Kalender 
for  1996 


Mdr./Dato 

Uge 

Tildelt 

Mdr./Dato 

Uge 

Tildelt 

Januar 

Juli 

OZ'06 

1 

Uoteborg 

UZ-U6 

II 

Den  Norske  Mis  ion 

0943 

2 

Stockholm  Syd 

09-13 

28 

o 

København,  Århus 

16-20 

3 

Århus 

16-20 

29 

Oslo 

23-28 

4 

Helsinki 

23-27 

30 

Helsinki,  Den  Finske  Mission 

30 

5 

Skt  Petersborg,  Riga  (russisk) 

20 

31 

Goteborg,  Den  Svenske  Mission 

Februar 

August 

01-03 

5 

bkt  retersborg,  Riga  (russisk) 

Uj 

1 1 

Goteborg,  Den  Svenske  Mission 

06-10 

6 

Oslo,  Den  Norske  Mission 

06-10 

32 

Tampere,  Riga  (estisk) 

13-17 

7 

København 

13-17 

33 

Skt  Petersborg,  Riga  (russisk) 

20-24 

8 

Øvrige  russiske  missioner 

20-24 

34 

Århus 

27 

9 

Tampere,  Riga  (estisk) 

27-31 

35 

Øvrige  russiske  missioner 

Marts 

September 

OZ 

y 

lampere,  Riga  (estisk) 

Oj-U/ 

Jo 

Den  Finske  Mission 

05-09 

10 

Den  Svenske  Mission 

10-14 

37 

Stockholm  Syd 

12-16 

11 

Stockholm 

17-21 

38 

København 

19-23 

12 

Goteborg 

24-28 

39 

Oslo 

26-30 

13 

Helsinki 

Oktober 

April 

01-05 

40 

Stockholm 

02-06 

14 

Den  Finske  Mission 

08-12 

41 

Tampere,  Riga  (estisk) 

09-13 

15 

København 

15-19 

42 

København 

16-20 

16 

Tampere 

22-26 

43 

Goteborg,  Den  Svenske  Mission 

23-27 

17 

Skt  Petersborg,  Riga,  (russisk) 

29 

44 

Helsinki 

30 

18 

Århus 

November 

Maj 

0 

Århus 

02 

44 

Helsinki 

04 

18 

05-09 

45 

Oslo,  Den  Norske  Mission 

07-11 

19 

Enlige  Voksne  for  hele  Norden 

12-16 

46 

Øvrige  russiske  missioner 

14-18 

20 

Stockholm  (begge  stave) 

19-23 

47 

Skt  Petersborg,  Riga  (rusisk) 

21-25 

21 

Oslo,  Den  Norske  Mission 

26-30 

48 

Tampere,  Riga  (estisk) 

28 

22 

Øvrige  russiske  missioner 

December 

o 

Århus,  København 

Juni 

03-07 

49 

01 

22 

Øvrige  russiske  missioner 

10-14 

50 

Nordisk 

04-08 

23 

Helsinki 

16 

51 

Lukket 

11-15 

24 

Goteborg,  Den  Svenske  Mission 

31 

52 

Lukket 

17 

25 

Lukket 

29 

26 

Lukket 

DECEMBER  1995 

